**CRNA GORA**

**OPŠTINA NIKŠIĆ**

Sekretarijat za uređenje prostora i

zaštitu životne sredine

Broj: 07-350-sl

Nikšić, 20.12.2024.godine.

**IZVJEŠTAJ O JAVNOJ RASPRAVI**

Javna rasprava o Nacrtu Programa uređenja prostora Opštine Nikšić za 2025.godinu, održana je u prostorijama Sekretarijata za uređenje prostora i zaštitu životne sredine u periodu od 05.12.2024.godine do 20.12.2024.godine. oglašena na RTV Nikšić i na sajtu opštine Nikšić.

Javna tribina održana je 18.12.2024. godine u zgradi Skupštine opštine Nikšić, sala br. 1 sa početkom u 14,00 časova, o kojoj je sačinjen poseban Zapisnik broj: 07-350-sl od 18.12.2024.godine koji predstavlja sastavni dio ovog Izvještaja.

Nacrt Programa uređenja prostora Opštine Nikšić za 2025.godinu je objavljen na veb stranici opštine Nikšić www.niksic.me- Centar za informacioni sistem, na Oglasnoj tabli Opštine Nikšić, putem Lokalnog javnog emitera- Javni servis RT Nikšić.

Zainteresovanim licima je omogućeno da uzmu učešće u javnoj raspravi i da daju svoj doprinos u razmatranju Nacrta Programa uređenja prostora Opštine Nikšić za 2025.godinu, odnosno da daju primjedbe, predloge, sugestije, komentare i mišljenja na tekst Nacrta citirane Odluke i da iste dostavljaju u pisanoj formi Sekretarijatu za uređenje prostora i zaštitu životne sredine, na adresu NJegoševa br. 18 Nikšić, neposredno preko Građanskog biroa ili u elektronskoj formi, na e-mail.: milanka.radulovic@niksic.me, saglasno propisima kojima je predviđeno učešće lokalnog stanovništva u vršenju javnih poslova

U toku trajanja javne tribine je bilo prisutno četvoro zainteresovanih lica a o čemu je sačinjen zapisnik.

U toku trajanja javne rasprave učešće zainteresovanih građana odnosno korisnika prostora iskazalo se kroz upoznavanje sa predmetom Programa, sa davanjem pismenih sugestija i inicijativa, posebno u dijelu uređenja infrastrukturnih objekata i uređenja pojedinih gradskih kvartova.

U tom smislu ovom Sekretarijatu je pristigla 1 inicijativa, i to:

**Inicijativa upućena od strane Veselina Šturanovića,** sa posebnim fokusom na **DUP Bistrica**, katastarsku parcelu 943 i UP 584. U inicijativi je navedeno da je ova parcela predviđena za mješovitu namjenu, a smatram da je važno razmotriti njen potencijal za razvoj. Osim toga u inicijativi je poseban fokus stavljen na to **da** više od 30 godina, ovaj prostor je okupiran sa 11 privremenih objekata koji su izgrađeni bez jedinstvenih urbanističkih uslova. Navedeno je i da ovi objekti: **Nemaju estetske standarde:** Svaka kućica je izgrađena na svoj način, što narušava vizuelni identitet prostora;**Nisu funkcionalni:** Nedostatak planiranja doveo je do problema u korišćenju prostora. Inicijativom je traženo uklanjanje privremenih objekata do juna 2025. godine. Nakon uklanjanja objekata, predlaženo je da se prilikom razmišljana o mogućem privođenju namjenu ovog prostora posebno vodi računa o: **Zelenim površinama:** Uređenje parka sa drvećem, klupama i igralištem za dijecu; **Sport i rekreacija:** Razvijanje prostora za sportske i rekreativne aktivnosti; **Društvene djelatnosti:** Uključivanje sadržaja koji zadovoljavaju potrebe lokalnog stanovništva. Poseban osvrt dat je na očuvanje prirode i stavljanje potreba građana u fokus, gdje je u inicijativi navedeno da se podnosilac inicijative nada da se neće sprovesti plan da na postojećoj parceli bude izgrađena još jedan objekat/zgrada koji će dodatno narušiti izgled naselja koje se čitavo sastoji od individualnih kuća za stanovanje, bez ijedne jedine zgrade. Smatram da je neophodno prestati s besomučnom urbanizacijom koja uništava zelene površine. Očuvanje prirode i „zelenog ambijenta“ treba biti prioritet u planiranju budućnosti ovog prostora.

U toku trajanja Javne rasprave, na Nacrt Programa uređenja prostora Opštine Nikšić za 2025.godinu uzete se u razmatranje prijedlozi i mišljenja podnosilaca.

**SEKRETAR**

Milanka Radulović dipl.ing., s.r.